Bruxelles, den 06.12.2004

KOM(2004) 772 endelig

2004/0269 (CNS)

.

BERETNING FRA KOMMISSIONEN TIL RÅDET

om kvoteordningen for produktionen af kartoffelstivelse

Forslag til

RÅDETS FORORDNING

om ændring af forordning (EF) nr. 1868/94 om en kvoteordning for produktionen af kartoffelstivelse

.

(forelagt af Kommissionen)

BERETNING FRA KOMMISSIONEN TIL RÅDET

om kvoteordningen for produktionen af kartoffelstivelse

1. INDLEDNING: FORMÅLET MED BERETNINGEN

Ifølge artikel 3, stk. 1, i Rådets forordning (EF) nr. 1868/94 om en kvoteordning for produktionen af kartoffelstivelse[1] forelægger Kommissionen senest den 30. september 2004 Rådet en beretning om kvotetildelingen i Fællesskabet, ledsaget af relevante forslag. I beretningen skal der tages hensyn til eventuelle ændringer af betalingerne til producenterne og til udviklingen på markedet for kartoffelstivelse og kornstivelse.

Ifølge artikel 3, stk. 2, i forordning (EF) nr. 1868/94 skal Rådet i medfør af traktatens artikel 37 senest den 31. december 2004 fordele kvoten for de følgende tre produktionsår mellem medlemsstaterne på grundlag af den i stk. 1 nævnte beretning.

De nuværende kvoter blev fastsat ved forordning (EF) nr. 1868/94 for perioden indtil udgangen af produktionsåret 2004/05 (30. juni 2005).

2. REFORMEN AF DEN FÆLLES LANDBRUGSPOLITIK

Rådet vedtog den 26. juni 2003 en dybtgående reform af den fælles landbrugspolitik, som indebærer en væsentlig ændring af støttereglerne i Fællesskabets landbrugssektor. Hovedparten af betalingerne vil herefter ske uafhængigt af produktionsmængderne. Disse nye ”enkeltbetalinger pr. bedrift” vil navnlig være betinget af, at miljønormerne overholdes. Afbrydelsen af forbindelsen mellem tilskud og produktion vil give EU’s landbrugere mulighed for at blive mere konkurrencedygtige og i højere grad afpasse deres aktiviteter efter markedet samtidig med, at de sikres den nødvendige indkomstmæssige stabilitet.

For at opretholde stivelsesproduktionen i de traditionelle produktionsområder og anerkende kartoffelproduktionens rolle i vekseldriften er der for denne sektor blevet indført en delvis afkobling. En del (40 %) af den nuværende støtte[2] vil blive afkoblet og indgå i ordningen med enkeltbetaling pr. bedrift på basis af leveringerne i en historisk periode til stivelsesvirksomhederne. De resterende 60 % vil blive opretholdt som støtte som defineret artikel 93 og 94 i Rådets forordning (EF) nr. 1782/2003[3] til landbrugere, der producerer kartofler til fremstilling af stivelse. Hvis en medlemsstat anvender en valgfri overgangsperiode[4], der forsinker afkoblingens anvendelse, finder det nuværende støttebeløb fortsat anvendelse.

Støtten udbetales udelukkende for den mængde af kartofler, der er omfattet af en dyrkningskontrakt mellem kartoffelproducenten og stivelsesvirksomheden inden for rammerne af den kvote, der er tildelt denne virksomhed efter bestemmelserne i forordning (EF) nr. 1868/94.

I de nye stivelsesproducerende medlemsstater anvendes der en generel arealbetalingsordning, i givet fald med supplerende beløb i form af direkte nationale betalinger.

3. UDVIDELSEN

Seks nye lande har siden produktionsåret 2004/05 deltaget i kvoteordningen for kartoffelstivelse og tilsammen delt en samlet kvote på 186 613 tons for produktionsåret 2004/05, heraf 78 % til Polen, 18 % til Tjekkiet og 4 % fordelt mellem Estland, Letland, Litauen og Slovakiet.

Som følge heraf er EU-kvoten steget med 11 % fra 1,762 mio. tons (EU-15) til 1,949 mio. tons (EU-25).

4. KVOTEORDNINGEN

Kartoffelstivelse konkurrerer direkte med kornstivelse. Som følge af produktionsbegrænsningerne i kornsektoren, herunder braklægning, og den stigende stivelsesproduktion i begyndelsen af 1990'erne begrænsede Rådet stivelsesproduktionen fra 1995/96 ved at indføre en kvoteordning (forordning (EF) nr. 1868/94) med følgende elementer:

- kvoten fastlægges pr. medlemsstat og fordeles derpå som delkvoter til stivelsesvirksomheder

- kartoffelproducenterne modtager den i afsnit 2 nævnte betaling pr. ton stivelse i de kartofler, der leveres til stivelsesvirksomheder, inden for rammerne af delkvoter

- stivelsesvirksomhederne modtager en præmie inden for deres delkvote for at kompensere for visse strukturelle ulemper i forhold til producenterne af kornstivelse (færre biprodukter, der kan anvendes, kortere fremstillingsperiode, større udgifter til bekæmpelse af forurening). Præmien betales på den betingelse, at stivelsesproducenten har betalt minimumsprisen til producenter af kartofler til fremstilling af stivelse.

Kartoffel- og stivelsesproducenter skal hvert år indgå dyrkningskontrakter for at forhindre enhver overskridelse af delkvoten. I kontrakten fastlægges den forventede mængde stivelseskartofler, der skal leveres, og den minimumspris, som virksomheden skal betale. En stivelsesvirksomhed må ikke modtage kartofler, for hvilke der ikke er indgået dyrkningskontrakt. Bortset fra fleksibilitetsmargenen på 5 % skal al kartoffelstivelse, der er produceret ud over delkvoten, eksporteres i uforarbejdet stand uden eksportrestitution inden den 1. januar efter udgangen af det pågældende produktionsår; for denne mængde skal minimumsprisen være betalt, da præmien til stivelsesvirksomhederne og betalingen til producenterne ikke er blevet udbetalt.

Gennemførelsesbestemmelserne til kvoteordningen er fastsat i Kommissionens forordning (EF) nr. 2235/2003[5] og (EF) nr. 2236/2003[6], der afklarer forskellige spørgsmål som indgåelse af dyrkningskontrakter, kartoflernes minimumsindhold af stivelse, kartoflernes vægt og stivelsesindhold ved levering til virksomheden, eksport uden restitution, kontrol og sanktioner, sammenlægning, ændring af ejendomsforhold og stivelsesvirksomheders påbegyndelse og afslutning af handelsvirksomhed.

I kapitel 6 i forordning (EF) nr. 2237/2003[7] fastsættes gennemførelsesbestemmelserne for støtten til stivelseskartofler for produktionsåret 2004/05. Der vil i nær fremtid blive offentliggjort en ny forordning vedrørende anvendelsen efter 2004/05.

5. UDVIKLING I PRODUKTION OG STIVELSESKVOTER

Tabel A og B i bilaget viser udviklingen i produktionen af kartoffelstivelse i forbindelse med kvoteordningen og de kvoter, der er tildelt medlemsstaterne.

Siden indførelsen i 1995 af kvoteordningen for produktionen af kartoffelstivelse har Rådet og Parlamentet fået forelagt to beretninger[8] ledsaget af forslag til en videreførelse af kvoterne. Inden for rammerne af Agenda 2000 besluttede Rådet at nedsætte kvoterne i 2000/01 og 2001/02 til gengæld for en højere kompensationssats for stivelseskartofler end for korn (75 %’s prisnedsættelse mod 48,4 % for korn) samtidig med, at budgetneutraliteten blev sikret.

Tabel 1 nedenfor viser for EU-15 som helhed, hvordan produktionen af kartoffelstivelse forløber i forhold til kvoten. Bortset fra i 1998/99 og 2003/04 (dårlige vejrforhold) lå produktionen i EU omkring den fastsatte kvote.

Produktionsåret 2003/04 forløb under vanskelige vilkår (som følge af sommertørken i visse regioner); ikke desto mindre gjorde visse stivelsesvirksomheder brug af fleksibilitetsmargenen på 5 % (ifølge artikel 6, stk. 2, i forordning (EF) nr. 1868/94).

Det fremgår af de første oplysninger om produktionsåret 2004/05, at høsten af stivelseskartofler vil stige på grund af forbedrede vejrforhold.

Tabel 1 Udvikling i produktionen og basiskvoten for EU for kartoffelstivelse

1 000 tons

1998/99 | 1999/00 | 2000/01 | 2001/02 | 2002/03 | 2003/04 |

PRODUKTION | 1 660,5 | 1 804,8 | 1 849,7 | 1 601,1 | 1 684,8 | 1 461,9 |

KVOTE | 1 864,3 | 1 864,3 | 1 814,2 | 1 762,1 | 1 762,1 | 1 762,1 |

Forhold produktion/kvote | 89 % | 97 % | 102 % | 91 % | 96 % | 83 % |

6. UDVIKLINGEN FOR KORN- OG KARTOFFELSTIVELSE

6.1. Eksport af korn- og kartoffelstivelse

Verdensmarkedet udgør et vigtigt afsætningsområde for korn- og kartoffelstivelse, herunder for afledte produkter. Ca. 50 % af stivelsesproduktionen udføres til tredjelande. Den følgende tabel viser udviklingen i eksporten af de vigtigste produkter.

Tabel 2 er udarbejdet på grundlag af medlemsstaternes meddelelser til GD for Landbrug (eksportlicenser for varer i traktatens bilag I med eller uden restitutioner) og til GD for Erhvervspolitik (betalte eksportrestitutioner for varer uden for bilag I).

Tabel 2 Udvikling i eksporten af korn- og kartoffelstivelse

1 000 tons stivelsesækvivalent

Beskrivelse | 1998 | 1999 | 2000 | 2001 | 2002 | 2003 |

Kornstivelse, uforarbejdet | 42 | 58 | 36 | 57 | 48 | 57 |

Majsstivelse, uforarbejdet | 136 | 84 | 154 | 144 | 138 | 120 |

Kartoffelstivelse, uforarbejdet | 431 | 322 | 400 | 335 | 460 | 409 |

I alt korn- og kartoffelstivelse, uforarbejdet | 609 | 464 | 590 | 536 | 646 | 586 |

Glucose | 212 | 222 | 279 | 265 | 269 | 252 |

Modificeret stivelse | 360 | 359 | 535 | 453 | 491 | 410 |

I ALT | 1 181 | 1 045 | 1 404 | 1 254 | 1 405 | 1 248 |

Kilder: – uforarbejdet korn- og kartoffelstivelse og glucose: GD for Landbrug/medlemsstater, ansøgninger om eksportlicenser – modificeret stivelse: GD for Erhvervspolitik/medlemsstater – månedlige meddelelser om betalinger. |

Efter tabel 4 har den pågældende samlede eksport i gennemsnit for perioden 1998–2003 været på 1,250 mio. tons med et niveau i 2000 og 2002 på 1,4 mio. tons. De to vigtigste kategorier er uforarbejdet korn- og kartoffelstivelse med en eksport på omkring 0,5-0,6 mio. tons og modificeret stivelse, der især fremstilles af kartoffel- og kornstivelse, på omkring 0,4-0,5 mio. tons i samme periode. Eksporten af glucose, der især fremstilles af majs- og kornstivelse, steg til 0,2-0,3 mio. tons.

Visse mængder korn- og kartoffelstivelse eksporteres desuden i form af en lang række andre varer uden for bilag I end modificeret stivelse. Da det drejer sig om meget specifikke produkter, er de ikke medtaget i tabel 2.

6.2 Produktion af korn- og kartoffelstivelse

Tabel 3 Udvikling i produktionen af korn- og kartoffelstivelse (overslag for EU-15)

mio. tons

Produktion af korn- og kartoffelstivelse | 1998/99 | 1999/00 | 2000/01 | 2001/02 | 2002/03 | 2003/04 |

Stivelse af: | majs | 3,7 | 3,7 | 3,9 | 4,0 | 4,0 | 4,0 |

% | 48 % | 46 % | 45 % | 46 % | 45 % | 46 % |

korn | 2,2 | 2,4 | 2,8 | 3,0 | 3,0 | 3,1 |

% | 29 % | 30 % | 32 % | 34 % | 34 % | 36 % |

kartofler | 1,8 | 1,9 | 2,0 | 1,8 | 1,9 | 1,6 |

% | 23 % | 24 % | 23 % | 20 % | 21 % | 18 % |

I ALT | 7,7 | 8,0 | 8,7 | 8,8 | 8,9 | 8,7 |

% | 100 % | 100 % | 100 % | 100 % | 100 % | 100 % |

Årlig forskydning | 1,3 % | 3,9 % | 8,7 % | 0,6 % | 1,1 % | –1,7 % |

Kilder: – for kornstivelse: AAC (sammenslutningen af kornstivelsesvirksomheder i EF) – for kartoffelstivelse: medlemsstaternes meddelelser i henhold til artikel 20 i forordning (EF) nr. 97/95, inkl. produktion uden for kvoterne, herunder produktionstab, der er lavere end dem, som er fastsat i forordning (EF) nr. 97/95. |

Produktionen af korn- og kartoffelstivelse er siden 1998/99 steget med ca. 2 % om året i gennemsnit. Stigningen vedrører især kornstivelse, mens produktionen af kartoffelstivelse er begrænset gennem kvoterne. Der er en tendens til, at kartoffelstivelsens andel af den samlede stivelsesproduktion falder til omkring 20 %.

7. FORSLAG

Siden udarbejdelsen af den forrige beretning i 2001 har vigtige begivenheder fået forskellige virkninger, som skal vurderes nærmere, især:

- reformen af den fælles landbrugspolitik og afkoblingens virkninger på de forskellige sektorer alt efter gennemførelsesmåden

- udvidelsen af Den Europæiske Union og virkningerne på produktionen inden for rammerne af de gældende ordninger.

De første virkninger vil først kunne måles om 1-2 år.

I afventning af de første resultater foreslår Kommissionen i lyset af nærværende beretning - bl.a. hvad angår markedsbalancen mellem korn/kartoffelstivelse - en videreførelse af de i 2004/05 eksisterende kvoter i en toårig periode (produktionsårene 2005/06 og 2006/07).

* *

*

Vigtigste EF-forordninger

(med henvisning til offentliggørelsen i Den Europæiske Unions Tidende)

Direkte betaling og afkobling |

Rådets forordning (EF) nr. 1782/2003 | (EFT L 270 af 21.10.2003, s. 1) |

Kommissionens forordning (EF) nr. 2237/2003 | (EFT L 339 af 24.12.2003, s. 52) |

Indtil den 30. juni 2004: |

Rådets forordning (EØF) nr. 1766/92 | (EFT L 181 af 1.7.1992, s. 21) |

Kartoffelstivelse |

Rådets forordning (EF) nr. 1868/94 | (EFT L 197 af 30.7.1994, s. 4) |

Kommissionens forordning (EF) nr. 2235/2003 | (EFT L 339 af 24.12.2003, s.36) |

Kommissionens forordning (EF) nr. 2236/2003 | (EFT L 339 af 24.12.2003, s. 45) |

Indtil den 30. juni 2004: |

Kommissionens forordning (EF) nr. 97/95 | (EFT L 16 af 24.1.1995, s. 3). |

BILAG

Tabel A Udvikling i produktionen af kartoffelstivelse i forbindelse med kvoteordningen (1)

1 000 tons

PRODUKTION | 1998/99 | 1999/00 | 2000/01 | 2001/02 | 2002/03 | 2003/04 |

Danmark | 173,6 | 177,0 | 180,2 | 168,8 | 166,8 | 161,4 |

Tyskland | 627,6 | 663,2 | 698,2 | 619,9 | 630,2 | 515,6 |

Spanien | – | – | – | – | – | – |

Frankrig | 271,7 | 305,6 | 274,2 | 217,4 | 271,6 | 253,8 |

Nederlandene | 431,8 | 505,2 | 528,4 | 443,7 | 458,6 | 401,3 |

Østrig | 45,5 | 44,0 | 48,1 | 43,6 | 40,1 | 31,9 |

Finland | 44,5 | 50,6 | 54,5 | 51,9 | 55,8 | 39,0 |

Sverige | 65,8 | 59,2 | 66,1 | 55,7 | 61,5 | 58,9 |

(1) Som defineret i forordning (EF) nr. 1868/94 og (EF) nr. 97/95, inkl. en fleksibilitetsmargen på højst 5 %, men ekskl. eksport uden restitution. Kilde: Medlemsstaternes meddelelser i henhold til artikel 20 i forordning (EF) nr. 97/95. |

Tabel B Udvikling i kvoter for produktion af kartoffelstivelse

1 000 tons

Ændringer af forordning (EF) nr. 1868/94 | Forordning (EF) nr. 1284/98 | Agenda 2000 – forordning (EF) nr. 1252/1999 | Forordning (EF) nr. 962/2002 | Tiltrædelses-akten |

KVOTER | 1998/99, 1999/00 (og 2000/01) | 2000/01 | 2001/02 | 2002/03, 2003/04 og 2004/05 | 2004/05 |

Danmark | 178,5 | 173,4 | 168,2 | 168,2 |

Tyskland | 696,3 | 676,7 | 656,3 | 656,3 |

Spanien | 2,0 | 2,0 | 1,9 | 1,9 |

Frankrig | 281,5 | 273,6 | 265,4 | 265,4 |

Nederlandene | 538,3 | 523,2 | 507,4 | 507,4 |

Østrig | 49,1 | 48,4 | 47,7 | 47,7 |

Finland | 54,8 | 54,0 | 53,2 | 53,2 |

Sverige | 63,9 | 63,0 | 62,1 | 62,1 |

EU-15 i alt | 1 864,304 | 1 814,237 | 1 762,148 | 1 762,148 |

Tjekkiet | 33,7 |

Estland | 0,3 |

Letland | 5,8 |

Litauen | 1,2 |

Polen | 145,0 |

Slovakiet | 0,7 |

EU-10 i alt | 186,613 |

Samlede kvoter for EU-25 i 2004/05: 1 948 761 tons. Reference: Rådets forordning (EF) nr. 1868/94, som ændret ved tiltrædelsesakten. |

2004/0269 (CNS)

Forslag til

RÅDETS FORORDNING

om ændring af forordning (EF) nr. 1868/94 om en kvoteordning for produktionen af kartoffelstivelse

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 36 og 37,

under henvisning til forslag fra Kommissionen[9],

under henvisning til udtalelse fra Europa-Parlamentet[10],

under henvisning til udtalelse fra Det Europæiske Økonomiske og Sociale Udvalg[11], og

ud fra følgende betragtninger:

(1) I artikel 2 i Rådets forordning (EF) nr. 1868/94[12] er der fastsat kvoter for kartoffelstivelse, som producentmedlemsstaterne skal overholde i produktionsårene 2002/03, 2003/04 og 2004/05.

(2) Efter artikel 3, stk. 2, i forordning (EF) nr. 1868/94 fordeles den treårige kvote mellem producentmedlemsstaterne på grundlag af Kommissionens beretning til Rådet om samme emne. Der bør i den forbindelse tages hensyn til den seneste udvikling i den fælles landbrugspolitik og til produktionen i de lande, der blev medlemmer af Fællesskabet den 1. maj 2004, og indtil de første virkninger heraf har vist sig for sektoren, bør de nuværende kvoter for produktionsåret 2004/05 videreføres i en periode, der begrænses til to år.

(3) Producentmedlemsstaterne bør for en periode på to år fordele deres kvoter mellem alle stivelsesvirksomheder på grundlag af kvoterne for produktionsåret 2004/05.

(4) De mængder, som stivelsesvirksomhederne har anvendt ud over de disponible delkvoter i produktionsåret 2004/05, skal fratrækkes kvoten for produktionsåret 2005/06, jf. artikel 6, stk. 2, i forordning (EF) nr. 1868/94.

(5) Forordning (EF) nr. 1868/94 bør ændres i overensstemmelse hermed -

UDSTEDT FØLGENDE FORORDNING:

Artikel 1

Artikel 2 og 3 i forordning (EF) nr. 1868/94 affattes således:

" Artikel 2

1. Producentmedlemsstaterne tildeles de i bilaget angivne kvoter for produktion af kartoffelstivelse for produktionsårene 2005/06 og 2006/07.

2. De i bilaget nævnte producentmedlemsstater fordeler de kvoter, de har fået tildelt, mellem de virksomheder, der fremstiller kartoffelstivelse, til udnyttelse i produktionsårene 2005/06 og 2006/07 på grundlag af de delkvoter, som hver virksomhed havde til rådighed i 2004/05, jf. dog andet afsnit.

De delkvoter, som hver stivelsesvirksomhed har til rådighed i produktionsåret 2005/06, ændres for at tage hensyn til enhver mængde, der anvendes ud over kvoten i produktionsåret 2004/05, jf. artikel 6, stk. 2.

Artikel 3

1. Senest den 30. september 2006 forelægger Kommissionen Rådet en beretning om kvotetildelingen i Fællesskabet, om fornødent ledsaget af relevante forslag. I beretningen redegøres der for eventuelle ændringer af betalingerne til kartoffelproducenterne og for udviklingen på markedet for kartoffelstivelse og kornstivelse.

2. Senest den 31. december 2006 tager Rådet i medfør af traktatens artikel 37 på grundlag af den i stk. 1 nævnte beretning stilling til Kommissionens relevante forslag.

3. Senest den 31. januar 2007 giver medlemsstaterne de berørte personer meddelelse om de nærmere bestemmelser, der er vedtaget for denne sektor."

Artikel 2

Denne forordning træder i kraft på syvendedagen efter offentliggørelsen i Den Europæiske Unions Tidende .

Den anvendes fra den 1. juli 2005.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […].

På Rådets vegne

Formand

BILAG

Kvoter for produktionsårene 2005/06 og 2006/07

(tons) |

Tjekkiet | 33 660 |

Danmark | 168 215 |

Tyskland | 656 298 |

Estland | 250 |

Spanien | 1 943 |

Frankrig | 265 354 |

Letland | 5 778 |

Litauen | 1 211 |

Nederlandene | 507 403 |

Østrig | 47 691 |

Polen | 144 985 |

Slovakiet | 729 |

Finland | 53 178 |

Sverige | 62 066 |

I alt | 1 948 761 |

FICHE FINANCIÈRE |

1. | LIGNES BUDGÉTAIRES: 05 02 01 03 05 02 03 15 05 02 12 02 | CRÉDITS APB 2005: 47 Mio EUR 195 Mio EUR 1 394 Mio EUR |

2. | INTITULÉ DE LA MESURE: Règlement du Conseil modifiant le règlement (CE) n° 1868/94 instituant un régime de contingentement pour la production de fécule de pomme de terre. |

3. | BASE JURIDIQUE: Articles 36 et 37 du traité |

4. | OBJECTIFS DE LA MESURE: Répartir le contingent entre les Etats membres producteurs de fécule de pomme de terre pour les campagnes 2005/06 et 2006/07. |

5. | INCIDENCES FINANCIÈRES | PÉRIODE DE 12 MOIS (Mio EUR) | EXERCICE EN COURS 2004 (Mio EUR) | EXERCICE SUIVANT 2005 (Mio EUR) |

5.0 | DÉPENSES A LA CHARGE – DU BUDGET DES CE (RESTITUTIONS/INTERVENTIONS) – DES BUDGETS NATIONAUX – D'AUTRES SECTEURS | – | – |

5.1 | RECETTES – RESSOURCES PROPRES DES CE (PRÉLÈVEMENTS / DROITS DE DOUANE) – SUR LE PLAN NATIONAL |

2006 | 2007 | 2008 | 2009 |

5.0.1 | PRÉVISIONS DES DÉPENSES | 203,1 | 167,5 | – | – |

5.1.1 | PRÉVISIONS DES RECETTES |

5.2 | MODE DE CALCUL: |

en Mio € | 2006 | 2007 | explications |

Prime féculière | 43,4 | 43,4 |

UE 25 | 43,4 | 43,4 | =1 948 761 t x 22,25 €/t |

Aide aux pommes de terre | 159,7 | 124,1 |

UE 15 | 153,5 | 116,9 | voir observations |

UE 10 | 6,2 | 7,2 | = taux de phasing-in x 186 613 t x 110,54 €/t |

TOTAL | 203,1 | 167,5 |

6.0 | FINANCEMENT POSSIBLE PAR CRÉDITS INSCRITS AU CHAPITRE CONCERNÉ DU BUDGET EN COURS D'EXÉCUTION | OUI / NON |

6.1 | FINANCEMENT POSSIBLE PAR VIREMENT ENTRE CHAPITRES DU BUDGET EN COURS D'EXÉCUTION | OUI / NON |

6.2 | NÉCESSITÉ D'UN BUDGET SUPPLÉMENTAIRE | OUI / NON |

6.3 | CRÉDITS A INSCRIRE DANS LES BUDGETS FUTURS | OUI / NON |

OBSERVATIONS: Dès qu’un Etat membre appliquera le paiement unique (cf. déclaration des Etats), 40 % de l’aide aux pommes de terre féculières sera découplée, seuls les 60 % restants couplés ont un impact financier. Pour l’UE 10, il est fait l’hypothèse que le régime de paiement unique à la surface, calculé une fois par an, est maintenu jusqu’en 2008. |

[1] EFT L 197 af 30.7.1994, s. 4. Senest ændret ved forordning (EF) nr. 1782/2003(EFT L 270 af 21.10.2003, s. 1).

[2] Jf. artikel 43 i og bilag VII til forordning (EF) nr. 1782/2003.

[3] Rådets forordning (EF) nr. 1782/2003 om fastlæggelse af fælles regler for den fælleslandbrugspolitiks ordninger for direkte støtte og om fastlæggelse af visse støtteordninger for landbrugere(EFT L 270 af 21.10.2003, s. 1).

[4] Jf. artikel 71 i forordning (EF) nr. 1782/2003.

[5] Kommissionens forordning (EF) nr. 2235/2003 om gennemførelsesbestemmelser til Rådetsforordning (EF) nr. 1782/2003 og (EF) nr. 1868/94, for så vidt angår kartoffelstivelse(EFT L 339 af 24.12.2003, s. 36).

[6] Kommissionens forordning (EF) nr. 2236/2003 om gennemførelsesbestemmelser til Rådetsforordning (EF) nr. 1868/94 om en kvoteordning for produktionen af kartoffelstivelse(EFT L 339 af 24.12.2003, s. 45).

[7] Kommissionens forordning (EF) nr. 2237/2003 om gennemførelsesbestemmelser til visse støtteordninger, der er fastsat i afsnit IV i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (EFT L 339 af 24.12.2003, s. 52).

[8] -KOM(1997) 576 endelig, af 11.11.1997, 1998/99-, 1999/2000- og 2000/01-kvoter,-KOM(2001) 677 endelig, af 16.11.2001, 2002/03-, 2003/04 og 2004/05-kvoter.

[9] EFT C […] af […], s. […].

[10] EFT C […] af […], s. […].

[11] EFT C […] af […], s. […].

[12] EFT L 197 af 30.7.1994, s. 4. Senest ændret ved tiltrædelsesakten fra 2003.